Virallinen lehti nro L 332 , 28/12/2000 s. 0112 - 0113



Komission päätös, tehty 27 päivänä joulukuuta 2000, kvintotseenin sisällyttämättä jättämisestä neuvoston direktiivin 91/414/ETY liitteeseen I ja tätä tehoainetta sisältäville kasvinsuojeluaineille annettujen lupien peruuttamisesta (tiedoksiannettu numerolla K(2000) 4136) (ETA:n kannalta merkityksellinen teksti) (2000/816/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY(1), sellaisena kuin se on viimeksi muutettuna komission direktiivillä 2000/68/EY(2), ja erityisesti sen 8 artiklan 2 kohdan neljännen alakohdan, ottaa huomioon kasvinsuojeluaineiden markkinoille saattamisesta annetun neuvoston direktiivin 91/414/ETY 8 artiklan 2 kohdassa tarkoitetun työohjelman ensimmäisen vaiheen täytäntöönpanoa koskevista yksityiskohtaisista säännöistä 11 päivänä joulukuuta 1992 annetun komission asetuksen (ETY) N:o 3600/92(3), sellaisena kuin se on viimeksi muutettuna asetuksella (EY) N:o 2266/2000(4), ja erityisesti sen 7 artiklan 3 a kohdan b alakohdan, sekä katsoo seuraavaa: (1) Direktiivin 91/414/ETY 8 artiklan 2 kohdassa säädetään, että komissio toteuttaa työohjelman sellaisten kasvinsuojelutuotteissa käytettävien tehoaineiden tutkimiseksi, jotka olivat markkinoilla jo 15 päivänä heinäkuuta 1993. Yksityiskohtaiset säännöt tämän työohjelman täytäntöönpanosta vahvistetaan asetuksessa (ETY) N:o 3600/92. (2) Komission asetuksessa (EY) N:o 933/94(5), sellaisena kuin se on viimeksi muutettuna asetuksella (EY) N:o 2230/95(6), nimetään ne tehoaineet, jotka olisi arvioitava asetuksen (ETY) N:o 3600/92 nojalla, ja nimetään kunkin tehoaineen arvioinnin esittelijänä toimiva jäsenvaltio sekä yksilöidään kunkin tehoaineen valmistajat, jotka ovat jättäneet asetuksen (ETY) N:o 3600/92 4 artiklan 2 kohdan mukaisen ilmoituksen määräaikaan mennessä. (3) Kvintotseeni on yksi asetuksessa (EY) N:o 933/94 nimetyistä 90 tehoaineesta. (4) Kreikka, joka on nimetty esitteleväksi jäsenvaltioksi, toimitti asetuksen (ETY) N:o 3600/92 7 artiklan 1 kohdan c alakohdan mukaisesti 1 päivänä joulukuuta 1997 komissiolle arviointikertomuksen tiedoista, jotka se oli saanut ilmoittajilta kyseisen asetuksen 6 artiklan 1 kohdan mukaisesti. (5) Esittelevän jäsenvaltion toimittaman kertomuksen saatuaan jäsenvaltiot ja komissio aloittivat neuvottelut jäsenvaltioiden asiantuntijoiden sekä pääilmoittajan (Uniroyal Chemicals) kanssa asetuksen (ETY) N:o 3600/92 7 artiklan 3 kohdan mukaisesti. (6) Jäsenvaltiot ja komissio tarkastelivat Kreikan laatimaa arviointikertomusta uudelleen pysyvässä kasvinsuojelukomiteassa. Uudelleentarkastelu saatiin päätökseen 13 päivänä heinäkuuta 2000 kvintotseenia koskevana komission tarkastelukertomuksena asetuksen (EY) N:o 3600/92 7 artiklan 6 kohdan mukaisesti. (7) Toimitettujen tietojen perusteella tehdyt arvioinnit eivät ole osoittaneet, että kvintotseenia sisältävien kasvinsuojeluaineiden voitaisiin odottaa yleisesti täyttävän ehdotetuissa käyttöyhteyksissä direktiivin 91/414/ETY 5 artiklan 1 kohdan a ja b alakohdan vaatimukset kasvinsuojeluaineiden markkinoille saattamisesta. Tämä koskee erityisesti kvintotseenille altistuvien toimijoiden ja kuluttajien turvallisuutta sekä kyseisen tehoaineen säilymistä luonnossa ja sen mahdollisia vaikutuksia muissa kuin niissä organismeissa, joihin sen on tarkoitus vaikuttaa. (8) Pääilmoittaja ilmoitti komissiolle ja esittelevälle jäsenvaltiolle, ettei se enää halua osallistua tätä tehoainetta koskevaan työohjelmaan, eikä lisätietoja sen vuoksi toimitettaisi. (9) Tästä syystä kyseistä tehoainetta ei voida sisällyttää direktiivin 91/414/ETY liitteeseen I. (10) Jäsenvaltioiden kvintotseenia sisältävien kasvinsuojeluaineiden olemassa olevien varastojen hävittämiselle, säilyttämiselle, markkinoille saattamiselle ja käytölle direktiivin 91/414/ETY 4 artiklan 6 kohdan säännösten mukaisesti myöntämä lisäaika olisi rajattava enintään 18 kuukauteen niin, että olemassa olevia varastoja voitaisiin käyttää enää ainoastaan yhtenä kasvukautena. (11) Tällä päätöksellä ei rajoiteta komission kyseisen tehoaineen osalta mahdollisesti myöhemmin neuvoston direktiivin 79/117/ETY(7) mukaisesti toteuttamia toimia. (12) Tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset, ON TEHNYT TÄMÄN PÄÄTÖKSEN: 1 artikla Kvintotseenia ei sisällytetä direktiivin 91/414/ETY liitteessä I olevaan tehoaineiden luetteloon. 2 artikla Jäsenvaltioiden on varmistettava, että 1. kvintotseenia sisältävien kasvinsuojeluaineiden luvat peruutetaan kuuden kuukauden kuluessa tämän päätöksen hyväksymispäivästä; 2. tämän päätöksen hyväksymispäivästä alkaen kvintotseenia sisältäville kasvinsuojeluaineille ei myönnetä lupia eikä lupia uusita direktiivin 91/414/ETY 8 artiklan 2 kohdassa säädetyn poikkeuksen mukaisesti. 3 artikla Jäsenvaltion direktiivin 91/414/ETY 4 artiklan 6 kohdan säännösten mukaisesti myöntämän lisäajan on oltava mahdollisimman lyhyt, ja sen on päätyttävä viimeistään 18 kuukauden kuluttua tämän päätöksen hyväksymispäivästä. 4 artikla Tämä päätös on osoitettu kaikalle jäsenvaltoille. Tehty Brysselissä 27 päivänä joulukuuta 2000. Komission puolesta David Byrne Komission jäsen (1) EYVL L 230, 19.8.1991, s. 1. (2) EYVL L 276, 28.10.2000, s. 41. (3) EYVL L 366, 15.12.1992, s. 10. (4) EYVL L 259, 13.10.2000, s. 27. (5) EYVL L 107, 28.4.1994, s. 8. (6) EYVL L 225, 22.9.1995, s. 1. (7) EYVL L 33, 8.2.1979, s. 36.